1.1 Onderwysers, vakadviseurs en senior kurrikulumbeplanners wat aan die kriteria (soos uiteengesit in Bylae A) voldoen, word hiermee uitgenooi om aansoek te doen as 'n nasiener vir die Nasionale Senior Sertifikaat (NSS) -eksamen van November 2017 in die volgende vakke wat in Tabel 1 aangedui is.
1.2 Amptenare wat aan die aanstellingskriteria (Bylae A) voldoen en wat 'n minimum skoolslaagsyfer van 70% in die November 2016 NSS-eksamen behaal het in daardie vak wat onderrig is, word versoek om vir die vakke wat in Tabel 1 aangedui is, aansoek te doen.
Tabel 1: Lys van vakke wat in die NSS ens SS geeksamineer word
Afrikaans Huistaal Afrikaans Eerste Addisionele Taal
Engels Eerste Addisionele Taal Inligtingstegnologie
Xhosa Huistaal Xhosa Eerste Addisionele Taal
Religiestudies Sotho Huistaal
Tswana Huistaal Visuele Kunste
Afrikaans Tweede Addisionele Taal Siviele Tegnologie
Musiek Ontwerp (Teorie)
Dramatiese Kunste Ingenieursgrafika en -ontwerp
Elektriese Tegnologie Gasvryheidstudies
IsiXhosa Tweede Addisionele Taal Meganiese Tegnologie
1.3 Nuwe aansoekers moet die aansoekvorms gemerk Bylae B voltooi.
5. Die Departement van Basiese Onderwys (DBO) oorweeg weereens die gesentraliseerde nasien van gekose klein vakke in 2017. Die lys van vakke sal aan die aspirante nasieners verskaf word sodra dit deur die DBO beskikbaar gemaak word. In die geval waar sodanige lys beskikbaar gemaak word nadat die aanstellings gemaak is, sal die Wes-Kaap Onderwysdepartement (WKOD) die aanstellings wat vir daardie gekose vakke gemaak is, nietig verklaar.
6. Die nasien van NSS-eksamenskrifte is een van die belangrikste aspekte van die eksamenproses. Die WKOD is trots op die aanstelling van gekwalifiseerde en bevoegde nasieners. Prinsipale en ander senior amptenare wat nasieners aanbeveel, moet dus te goeder trou optree. Let asseblief daarop dat die verskaffing van foutiewe inligting op die aansoekvorm as bedrog beskou sal word en dat ingevolge die Wet op die Indiensneming van Opvoeders, 1998 (Wet 76 van 1998) opgetree sal word.
7. Dit is baie belangrik dat prinsipale, distriksdirekteure, kringbestuurders en vakadviseurs die inhoud van hierdie minuut onder die aandag van alle onderwysers bring sodat hulle vertroud is met die aanstellingskriteria voordat aansoeke ingedien word. Die Direktoraat: Assesseringsbestuur kan nie verantwoordelik gehou word indien onderwysers nie oor die inhoud van hierdie minuut ingelig is nie.